למרכוס אולדרידג'

למרכוס נורי אולדרידג' (באנגלית: LaMarcus Nurae Aldridge; נולד ב-19 ביולי 1985 בדאלאס שבטקסס) הוא כדורסלן אמריקאי לשעבר, אשר שישחק בעמדות הפאוור פורוורד והסנטר. קבוצתו האחרונה הייתה ברוקלין נטס מליגת ה-NBA. אולדרידג' פרש במהלך עונת 2020/2021 בשל בעיות רפואיות (הפרעת קצב), אך בספטמבר 2021 חזר מפרישתו לאחר שקיבל אישור רפואי לכך. אולדרידג' השתתף במשחק האולסטאר של ה-NBA שבע פעמים במהלך הקריירה, נבחר פעמיים לחמישייה השנייה של העונה, ושלוש פעמים לחמישייה השלישית של העונה. אולדרידג' בוגר אוניברסיטת טקסס באוסטין, נבחר על ידי שיקגו בולס במקום השני של דראפט ה-NBA 2006, והועבר מיד לפורטלנד טרייל בלייזרס תמורת בחירת הדראפט שלה טיירוס תומאס וויקטור חריאפה. בעונת הרוקי שלו, שותף ב-63 משחקים בהם קלע 9 נקודות, הוריד 5 ריבאונדים וביצע 1.2 חסימות בכ-22 דקות בממוצע למשחק ונבחר לחמישיית הרוקיז של העונה. בעונתו השנייה ב-NBA, הפך לשחקן חמישייה קבוע ופתח בכל 76 המשחקים בהם שותף. את העונה סיים עם ממוצעים טובים של 17.8 נקודות, 1.6 אסיסטים, 1.2 חסימות ושיא קריירה של 7.6 ריבאונדים בכ-35 דקות למשחק. בתחילת עונת 2008/2009 נבחר אולדרידג' יחד עם ברנדון רוי לתפקיד הקפטן של פורטלנד. את העונה הסדירה סיים עם ממוצעי שיא של 18.1 נקודות ו-1.9 אסיסטים וממוצע ריבאונדים מעולה של 7.5 למשחק. בפלייאוף הצטיין עם 19.5 נקודות ו-7.5 ריבאונדים בממוצע למשחק, אך קבוצתו הפסידה כבר בסיבוב הראשון ליוסטון רוקטס. באוקטובר 2009 חתם אולדרידג' על הארכת חוזה בפורטלנד ל-5 עונות נוספות עבור כ-65 מיליון דולר. בעונת 2013/2014 רשם ממוצעי שיא של 23.2 נקודות למשחק ו-11.1 ריבאונדים למשחק, וקבוצתו העפילה לסיבוב הפלייאוף השני, לראשונה בקריירה שלו, לאחר שניצחה את יוסטון רוקטס. בחצי גמר המערב הפסידה פורטלנד לסן אנטוניו ספרס בתוצאה 1–4. בסוף עונת 2014/2015 חתם אולדרידג' על חוזה ל-4 עונות בסן אנטוניו ספרס, עבור כ-80 מיליון דולר. בעונתו הראשונה בקבוצה השתתף בפעם החמישית ברציפות במשחק האולסטאר, ובעונה העוקבת העפיל עם הספרס לגמר האזור המערבי לאחר שגברו על ממפיס גריזליס (4–2) ויוסטון רוקטס (4–2) בשני השלבים הראשונים. בסדרת גמר המערב הודחה סן אנטוניו מול האלופה שבדרך גולדן סטייט ווריורס בתוצאה 0–4. ב-10 בינואר 2019 קלע אולדרידג' שיא קריירה של 56 נקודות במשחק שנגרר לשתי הארכות מול אוקלהומה סיטי ת'אנדר. ביוני 2020 עבר ניתוח בכתפו, אשר אילץ אותו להחמיץ את כל המשך עונת 2019/2020. ב-28 במרץ 2021 הצטרף אולדרידג' לברוקלין נטס עד לתום עונת 2020/2021, אך פחות מחודש לאחר מכן, ב-15 באפריל, הוא פרש מכדורסל עקב הפרעת קצב בלבו. בספטמבר 2021 הודיע אולדרידג' על חזרה למשחק פעיל, וחתם על חוזה חדש בברוקלין נטס. ב-31 במרץ 2023 הודיע על פרישה נוספת ממשחק. לאולדרידג' יש שני ילדים, ג'יילין לי ולמרכוס ג'וניור. בן דודו מרלון היירסטון משחק כדורגל מקצועי בליגת ה-MLS. לאורך הקריירה, למרכוס מתמודד עם בעיות בלב. בעונת 2006/2007 החמיץ את סוף העונה בעקבות בעיות בלב, ולפני עונת 2011/2012 עבר ניתוח לתקן בעיות במצבו. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא למרכוס אולדרידג' בוויקישיתוף אתר האינטרנט הרשמי של למרכוס אולדרידג' למרכוס אולדרידג', ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אולדרידג' מסכם על חוזה בפורטלנד, באתר ESPN,‏ 22 באוקטובר 2009 אולדרידג' מסכם על חוזה בסן אנטוניו, באתר ESPN,‏ 5 ביולי 2015 סטטיסטיקות המשחק בין הספרס לת'אנדר, באתר basketball-reference.com עדכון הפציעה של אולדרידג', באתר הספרס, 8 ביוני 2020 עוד כוכב לאוסף: למרכוס אולדרידג' מצטרף במפתיע לברוקלין, באתר וואלה, 28 במרץ 2021 בשל בעיות בלבו: למרכוס אולדרידג' הודיע על פרישה, באתר וואלה, 15 באפריל 2021 בפעם השנייה: למרכוס אולדרידג' הודיע על פרישה מכדורסל, באתר ישראל היום, 31 במרץ 2023